പാറമട സ്ഫോടനം യു.ഡി.എഫ്. പ്രക്ഷോഭത്തിലേക്ക് വായ്പ്പൂര്: വായ്പ്പൂര് കുഴിക്കാട്ട് കഴിഞ്ഞ ദിവസം പാറമടയില് നാടിനെ നടുക്കിയ ഉഗ്രസ്ഫോടനത്തില് പാറമടയുടെ സമീപ പ്രദേശങ്ങളിലെ നിരവധി വീടുകള്ക്കും മറ്റ് കെട്ടിടങ്ങള്ക്കും കേടുപാടുകള് സംഭവിക്കുകയും, താമസക്കാര്ക്ക് സുരക്ഷിത ഭീഷണി നേരിടുകയും ചെയ്ത സാഹചര്യത്തില് പാറമടയുടെ പ്രവര്ത്തനം നിര്ത്തണമെന്നും, സുരക്ഷിതമല്ലാത്ത വഴിയിലൂടെ ഉള്ള അമിത ഭാരവാഹനങ്ങളുടെ യാത്ര അവസാനിപ്പിക്കണമെന്നും ആവശ്യപ്പെട്ട് യു.ഡി.എഫ്. കോട്ടാങ്ങല് മണ്ഡലം കമ്മറ്റി കോട്ടാങ്ങല് പഞ്ചായത്ത് ഓഫിസ് പടിക്കല് സമരപരിപാടികള് ആരംഭിച്ചു. കോട്ടാങ്ങല് പഞ്ചായത്ത് ഓഫിസിനു മുമ്ബില് നടത്തിയ ധര്ണ ജില്ലാ കോണ്ഗ്രസ് ജനറല് സെക്രട്ടറി ജി. സതീശ് ബാബു ഉദ്ഘാടനം ചെയ്തു. യു.ഡി.എഫ്. മണ്ഡലം ചെയര്മാന് അധ്യക്ഷത വഹിച്ച യോഗത്തില് കണ്വീനര് ഒ.എന്. സോമശേഖരപ്പണിക്കര്, എം.കെ.എം. ഹനീഫ, ജോസഫ് ജോണ്, എ.ജി സദാശിവന്, ജോസി ഇലഞ്ഞിപ്പുറം, സാബു മരുതേന്കുന്നേല്, കൊച്ചുമോന് വടക്കേല്, സുരേഷ് കുളത്തൂര്, അസിസ് ചുങ്കപ്പാറ, തേജസ് കുമ്ബുളുവേലി, ജോളി ജോസഫ്, ജോയി ജോണ്, എന്നിവര് പ്രസംഗിച്ചു. പാറമടയിലെ ഉഗ്രസ്ഫോടനം മൂലം ഭീതിയില് കഴിയുന്ന പ്രദേശവാസികളെ നേരില് കണ്ട് വിവരങ്ങള് അറിയുന്നതിനും, നിയമലംഘനം നടത്തി പ്രവര്ത്തിക്കുന്ന പാറമടയും അപകടകരമായ വഴിയും ഇന്ന് സന്ദര്ശിക്കുന്നതിനും തുടര്സമര പരിപാടികള് നടത്തുന്നതിനും യോഗം തീരുമാനിച്ചിട്ടുണ്ട്.